বাংলা ভাষা
১৯৫১–৫২ সালে পূর্ব পাকিস্তানে বাঙালি জনগণের প্রবল ভাষা সচেতনতার ফলস্বরূপ বাংলা ভাষা আন্দোলন নামক একটি ভাষা আন্দোলন গড়ে ওঠে। এই আন্দোলনে পাকিস্তান সরকারের নিকট বাংলা ভাষার সরকারি স্বীকৃতি দাবি করা হয়। ১৯৫২ খ্রিস্টাব্দে ২১শে ফেব্রুয়ারি ঢাকা বিশ্ববিদ্যালয় চত্বরে বহু ছাত্র ও রাজনৈতিক কর্মী নিহত হন। বাংলাদেশে প্রতি বছর ২১শে ফেব্রুয়ারি ভাষা আন্দোলন দিবস পালিত হয়। ১৯৯৯ খ্রিস্টাব্দের ১৭ই নভেম্বর ইউনেস্কো এই দিনটিকে আন্তর্জাতিক মাতৃভাষা দিবসের মর্যাদা প্রদান করে।
বীরেন্দ্র সূত্রধর
বীরেন্দ্র সূত্রধর হলেন একজন ভাষা আন্দোলনকারী ও ভাষা শহীদ। তিনি ১৯৬১ সালের ১৯ মে আসামের বরাক উপত্যকায় বাংলা ভাষা আন্দোলনে যোগ দেন বাংলা ভাষাকে আসামের সরকারী ভাষার মর্যাদার অধিকারে। এই আন্দোলন চলাকালীন ১৯ মে প্যারামিলিটারির বন্দুকের থেকে ছোড়া গুলিতে আহত হয়ে হাসপাতালে ভর্তি হন। এর পর ২৪ ঘন্টার মধ্যে ১৯৬১ সালের ২০ মে মৃত্যুবরণ করে।